CELEX: 32011R0542
Language: hu
Date: 2011-06-01 00:00:00
Title: A Bizottság 542/2011/EU végrehajtási rendelete ( 2011. június 1. ) az 1107/2009/EK európai parlamenti és tanácsi rendeletnek a jóváhagyott hatóanyagok jegyzéke tekintetében történő végrehajtásáról szóló 540/2011/EU végrehajtási rendeletnek a 91/414/EGK tanácsi irányelvnek a karbendazim hatóanyagként való ismételt felvétele céljából történő módosításáról szóló 2011/58/EU irányelv figyelembe vétele érdekében történő módosításáról  EGT-vonatkozású szöveg

11.6.2011   
            
            
               HU
            
            
               Az Európai Unió Hivatalos Lapja
            
            
               L 153/189
            
         A BIZOTTSÁG 542/2011/EU VÉGREHAJTÁSI RENDELETE
   (2011. június 1.)
   az 1107/2009/EK európai parlamenti és tanácsi rendeletnek a jóváhagyott hatóanyagok jegyzéke tekintetében történő végrehajtásáról szóló 540/2011/EU végrehajtási rendeletnek a 91/414/EGK tanácsi irányelvnek a karbendazim hatóanyagként való ismételt felvétele céljából történő módosításáról szóló 2011/58/EU irányelv figyelembe vétele érdekében történő módosításáról
   (EGT-vonatkozású szöveg)
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a növényvédő szerek forgalomba hozataláról, valamint a 79/117/EGK és a 91/414/EGK tanácsi irányelvek hatályon kívül helyezéséről szóló, 2009. október 21-i 1107/2009/EK európai parlamenti és tanácsi rendeletre (1) és különösen annak 78. cikke (3) bekezdésére,
   az Élelmiszerlánc- és Állategészségügyi Állandó Bizottsággal folytatott konzultációt követően,
   mivel:
   
               (1)
            
            
               Az 540/2011/EU bizottsági végrehajtási rendelet (2) mellékletének A. része tartalmazza a 91/414/EGK irányelv (3) I. mellékletében szereplő hatóanyagok jegyzékét.
            
         
               (2)
            
            
               A 91/414/EGK irányelv I. mellékletét a 2011/58/EU irányelv (4) módosította.
            
         
               (3)
            
            
               Az 540/2011/EU rendeletet ezért ennek megfelelően módosítani kell,
            
         ELFOGADTA EZT A RENDELETET:
   1. cikk
   Az 540/2011/EU végrehajtási rendelet mellékletének A. része e rendelet mellékletének megfelelően módosul.
   2. cikk
   Ez a rendelet az Európai Unió Hivatalos Lapjában való kihirdetését követő napon lép hatályba.
   Ezt a rendeletet 2011. június 14-től kell alkalmazni.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2011. június 1-jén.
      
         
            a Bizottság részéről
         
         
            az elnök
         
         José Manuel BARROSO
      
   
   
      (1)  HL L 309., 2009.11.24., 1. o.
   
      (2)  Lásd e Hivatalos Lap 1. oldalát.
   
      (3)  HL L 230., 1991.8.19., 1. o.
   
      (4)  HL L 122., 2011.5.11., 71. o.
   
      MELLÉKLET
      Az 540/2011/EU végrehajtási rendelet mellékletének A. részében a 144. sor helyébe a következő szöveg lép:
      
         
                     Sorszám
                  
                  
                     Közhasználatú név, azonosítószám
                  
                  
                     IUPAC-név
                  
                  
                     Tisztaság (1)
                     
                  
                  
                     Az engedélyezés dátuma
                  
                  
                     Az engedélyezés lejárata
                  
                  
                     Különös rendelkezések
                  
               
                     „144
                  
                  
                     Karbendazim
                     CAS-szám: 10605-21-7
                     CIPAC-szám: 263
                  
                  
                     Metil-benzimidazol-2-il-karbamát
                  
                  
                     ≥ 980 g/kg
                     Jelentős szennyeződések:
                     
                                  
                              
                              
                                 2-amino-3-hidroxi-fenazin (AHP): legfeljebb 0,0005 g/kg
                              
                           
                                  
                              
                              
                                 2,3-diamino-fenazin (DAP): legfeljebb 0,003 g/kg
                              
                           
                  
                     2011. június 1.
                  
                  
                     2014. november 30.
                  
                  
                     A.   RÉSZ
                     Kizárólag gombaölő szerként engedélyezhető a következő növényekhez:
                     
                                 —
                              
                              
                                 gabonafélék
                              
                           
                                 —
                              
                              
                                 repce
                              
                           
                                 —
                              
                              
                                 cukorrépa és takarmányrépa
                              
                           
                                 —
                              
                              
                                 kukorica
                              
                           legfeljebb a következő adagolásban:
                     
                                 —
                              
                              
                                 0,25 kg hatóanyag/hektár/kijuttatás gabonafélék és repce esetében,
                              
                           
                                 —
                              
                              
                                 0,075 kg hatóanyag/hektár/kijuttatás cukorrépa és takarmányrépa esetében,
                              
                           
                                 —
                              
                              
                                 0,1 kg hatóanyag/hektár/kijuttatás kukorica esetében.
                              
                           A következő felhasználásokat tilos engedélyezni:
                     
                                 —
                              
                              
                                 légi kijuttatás,
                              
                           
                                 —
                              
                              
                                 kijuttatás háti permetezővel vagy kézi permetezővel, akár szakemberek, akár nem szakemberek által,
                              
                           
                                 —
                              
                              
                                 házi kertben.
                              
                           A tagállamok biztosítják, hogy minden megfelelő kockázatcsökkentő intézkedés megtörténjen. Külön figyelmet kell fordítani a következők védelmére:
                     
                                 —
                              
                              
                                 vízi szervezetek. A felszíni víztestek expozíciójának minimalizálása érdekében megfelelő sodródáscsökkentő intézkedéseket kell alkalmazni. Ide értendő a biztonsági távolság alkalmazása a kezelt területek és a felszíni víztestek között, sodródáscsökkentő technikák vagy eszközök használatával együtt vagy anélkül;
                              
                           
                                 —
                              
                              
                                 földigiliszták és a talajban élő más makroorganizmusok. Az engedély feltételei között szerepelnie kell kockázatcsökkentő intézkedéseknek, mint például a kijuttatások száma és időzítése és – szükség esetén – a hatóanyag-koncentráció legmegfelelőbb kombinációjának megválasztása;
                              
                           
                                 —
                              
                              
                                 madarak (hosszú távú kockázat). Az egyes felhasználási formák kockázatértékelésének eredményétől függően célzott intézkedésekre is szükség lehet az expozíció minimalizálása érdekében;
                              
                           
                                 —
                              
                              
                                 a kezelők, akiknek megfelelő védőruházatot kell viselniük, különösen kesztyűt, overallt, gumicsizmát és arcvédőt vagy védőszemüveget a keverés, betöltés, kijuttatás, valamint a felszerelés tisztítása során, kivéve, ha az anyagnak való expozíciót megfelelő módon kizárja/megakadályozza a felszerelés kialakítása vagy az, hogy a felszerelés el van látva meghatározott védőeszközökkel.
                              
                           B.   RÉSZ
                     Az 1107/2009/EK rendelet 29. cikkének (6) bekezdésében hivatkozott egységes alapelvek megvalósítása érdekében figyelembe kell venni a karbendazimról szóló felülvizsgálati jelentés következtetéseit és különösen annak I. és II. függelékét.
                     Az érintett tagállamok felkérik a kérelmezőt, hogy bocsássa a Bizottság rendelkezésére a következőket:
                     
                                 —
                              
                              
                                 legkésőbb 2011. december 1-jéig információk az AEF037197 szennyeződés toxikológiai és ökotoxikológiai relevanciájáról,
                              
                           
                                 —
                              
                              
                                 legkésőbb 2012. június 1-jéig a 2009. július 16-i újraértékelő jelentés tervezetében foglalt jegyzékben szereplő tanulmányok vizsgálata (1. kötet, 4. szint »További információk«, 155–157. o.),
                              
                           
                                 —
                              
                              
                                 legkésőbb 2013. június 1-jéig információk az anyag sorsáról és viselkedéséről (aerob bomlás útja a talajban) és a madarakat veszélyeztető hosszú távú kockázatokról.”
                              
                           
               
      
         (1)  A hatóanyag pontos azonosítása és részletes specifikációja a vizsgálati jelentésben található.